open-index/open-wikipedia-markdown huggingface dataset:
Нуруосманлиска џамија

**Нуруосманлиската џамија** () — османлиска џамија која се наоѓа во реонот на Фатих во Истанбул, Турција.

## Архитектура

Нуруосманлиската џамија се смета за еден од најдобрите примери на османлиската архитектура која била изградена во стил на барок. Џамијата се наоѓа во близина на Големата чаршија, Столбот на Константин и џамијата Атик Али Паша. Нејзини архитекти се Мустафа Ага и Симон Калфа.

Нејзината изградба започнала во времето на султанот Махмуд I во 1748 година а завршила во времето на неговиот брат и наследник Осман III во 1755 година. Архитектите при изградбата освен што користеле барокни елементи, тие исто така ја изоставиле и традиционалната фонтана (турски: шадирван).

Молитвената сала се состои од купола со пречник од 25 метри, има две минариња со две тераси. Висината на куполата е 43,50 метри од нивото на подот. Целиот комплекс (*кулије*) содржи турбе, медреса, имарет и библиотека со вкупно 7,600 тома од кои 5000 се ракописи.

## Поврзано

* Исламска архитектура
* Список на џамии
* Османлиска архитектура

## Наводи
* Nuruosmaniye Complex  at ArchNet.org

## Надворешни врски
* слики од џамијата 

Категорија:Џамии во Фатих
Категорија:Архитектура од 18 век
Категорија:Барокна архитектура
Тран Хунг Дао

200px|right|thumb|Статуа на Тран Хунг Дао во Нам Динх, Виетнам

**Тран Хунг Дао** (1228–1300; виетнамски: Trần Hưng Đạo) бил виетнамски воен Голем Генерал на Танг Лонг за време на династијата Тран. Тој е роден како **Тран Куок Туан** (*Trần Quốc Tuấn*) и командувал со виетнамската војска кои спречиле две големи монголски инвазии во 13 век. Неговите неколку победи над монголската орда и династијата Јуан под водство на Кублај Кан се сметаат за најголемите светски тешки победи.

## Потекло

Тран Куок Туан се родил кога династијата Тран ја заменила династијата Ли во 1225 година, кога последниот монарх од династијата Ли, Ли Чиеу Хоанг, го предала престолот на нејзиниот сопруг Тран Таи Тонг. Голем број од фамилијата на Ли ја обвиниле за тој чин. Тран Куок Туан бил син на големиот војвода Тран Лиеу, постар брат на новиот император. Истата година, Тран Лиеу бил принуден да ја предаде својата жена на неговиот помлад брат за да ја зацврстат улогата на семејството Тран во владеењето на државата. Тран Куок Туан, неговиот татко и императорот Тран Таи Тонг имале близок однос, и Лиеу нашол познати виетнамски учители да го учат Тран Хунг Дао за да еден ден стане голем водач на Даи Виет и да ја зачува гордоста на семејството. Пред смртта, татко му му раскажал за дрматичните промени во императорското семејство.

## Поврзано
* Династија Тран
* Историја на Виетнам
* Монголски напад на Виетнам

## Наводи

## Надворешни врски
* Тран Хунг Дао (1213-1300)
* Статуа на Тран Хунг Дао 
* Повик на војниците - превод на англиски јазик.

Категорија:Генерали на династијата Тран
Категорија:Воени писатели
Категорија:Родени во 1228 година
Категорија:Починати во 1300 година
Љубица Дамјановска

**Љубица Дамјановска** (, ) — македонска историчарка на уметноста, значајна за развојот на музејската дејност во Македонија.

## Животопис
Дамјановска е родена во ресен на 14 јануари 1930 година. Дипломирала на **Филозофскиот факултет** во Белград во 1953 година. Била кустос во Музејот на современа уметност во Скопје. Автор е на повеќе изложби и монографии за македонските уметници (Димче Коцо, 1972; Вангел Коџоман, 1976; Љубомир Белогаски, 1978).

## Библиографија
* „*Вангел Коџоман*“ (монографија), „Ѓурѓа“ 2004, Скопје, 64 стр. 16&nbsp;cm ISBN 9989-920-38-9 .
## Наводи

Категорија:Македонски историчари на уметноста
Категорија:Луѓе од Ресен
Категорија:Апсолвенти на Белградскиот универзитет
Инка

мини|Пластична инка
**Инка** — цевка чиј еден крај е многу широк, а другиот тесен. Се користи за турање течности во шишиња или други садови со мал отвор.

## Градба
Инката обично е изработена од не’рѓосувачки челик, алуминиум, стакло или пластика. Материјалот што се користи за изработка треба да биде доволно цврст за да ја издржи тежината на супстанцијата што се тура, но не треба да реагира со супстанцијата од која се состои течноста. Затоа, инка од не’рѓосувачки челик или стакло е погодна за преточување гориво, додека пластичните се посоодветни во кујната. Има и инки за еднократна употреба кои се направени од хартија и се погодни кога е тешко соодветно да се исчисти инката. Има и специјално направени инки кои можат да се свиткаат и се користат првенствено за точење гориво во резервоарот.

## Намена
Како што е веќе кажано, инката се користи за претурање течност во садови со тесен отвор, имено:

* Преточување ракија, вино во земјоделските домаќинства од буре во шише
* Преточување млеко, вода, сок итн. во кујна
* Преточување на бензин и нафта како во шише, така и од шишето во резервоарот на возилото
* Преточување на разни течни материи во лабораториски услови.

## Наводи

## Надворешни врски

Категорија:Кујнски прибор
Категорија:Лабораториска опрема
Трговски центар Капитол

**Трговскиот центар Капитол** е првиот модерен трговски центар на азискиот дел во Усќудар, Истанбул, Турција. Објектот бил отворен во 1993 година. Трговскиот центар е на шест спрата со површина од 73.000 метри. Опфаќа вкупно 157 продавници, со супермаркети, театри, ресторани за брза храна, кафулиња, куглања и забавен центар.

Овде се наоѓа и седиштето на приватното радио Капитол. Објектот исто така располага и со отворен и затворен паркинг, и фонтана. Месечно, трговскиот комплекс се посетува од страна на еден милион луѓе месечно. Посетителите се главно од источниот дел на градот. Внатрешниот дизајн на Капитол во 2017 година бил целосно обновен

## Поврзано
* Список на трговски центри во Истанбул

## Наводи

## Надворешни врски
* Официјално мрежно место  
* From the Grand Bazaar to the modern shopping centers in Turkey. Turkish Council of Shopping Centers & Retailers (AMPD)

Категорија:Усќудар
Капитол
Маслак (Истанбул)

thumb|300px|Панорамски поглед кон Маслак во 2014 година
thumb|300px|Езеро во Маслак

**Маслак** е населба и еден од најголемите бизнис центри на Истанбул, Турција, која се наоѓа на европската страна на градот, во регионот на Шишли. Маслак претставува вистинска конкуренција на Левент, која исто така е една од најголемите бизнис центри во градот и е директно поврзана со Истанбулското метро.

Во моментот, највисокиот облакодер во Малсак, 38-катниот Sun Plaza, додека највисокиот за во иднина облакодер во Маслак ќе биде Diamond of Istanbul, кој е во изградба, и кој ќе биде поврзан со три кули, од кои највисоката ќе има 53 ката со висина од 270 метри. Овој облакодер ќе биде првиот чија констркуција е од челик, кој е многу поотпорен на земјотреси за разлика од бетон.

## Поврзано
* Левент
* Булевар Банкалар
* Список на високи градби во Истанбул
* Список на високи градби во Турција

## Надворешни врски
* Emporis: Skyscrapers of Maslak financial district 

## Наводи

Категорија:Населби во Истанбул
Категорија:Економија на Истанбул
Левент (Истанбул)

мини|Трговски центар во Левент
**Левент** е населба и еден од најголемите бизнис центри на Истанбул, Турција, кој се наоѓа на европската страна на градот. Тоа е дел од општината Бешикташ која се наоѓа на север од Златниот Рог, на западниот брег на Босфор.

Највисокиот облакодер во Левент е Кула Бенкаси 1, која има висина од 181 метри, или 195 метри вклучувајќи го и врвот. Највисокиот облакодер во Левент моментално е Сафир, е под реновирање. Тој би требало да достигне височина од 238 метри или 261 метри вклучувајќи го и врвот. 
 	
Името Левент е име на голем број на мажи во Турција. Тоа произлегува од Левенд кој во превод значи морски војник.

## Поврзано
* Маслак
* Булевар Банкалар
* Список на високи градби во Истанбул
* Список на високи градби во Турција

## Наводи

## Надворешни врски

* Emporis: Skyscrapers of Levent financial district 

Категорија:Населби во Истанбул
Категорија:Економија на Истанбул
Трговски центар Атирус

**Трговскиoт центар Атирус** — трговски центар што се наоѓа во населбата Бујукчекмеџе, Истанбул, Турција. Објектот бил отворен на 17 декември 2005 година. Објектот чинел 40 милиони долари, а истиот бил конструиран од страна на компанијата Капициоглу. Трговскиот центар располага со околу 80 продавници на три спрата. Атириус има персонал од околу 1.000 вработени.

## Поврзано
* Список на трговски центри во Истанбул

## Наводи

## Литература
* Finansal Forum - ''Atirus Shopping Center'' 

А
Ѓулхан (парк)

thumb|Паркот Ѓулхан во Истанбул
[thumb|Паркот Ѓулхан погледнат од [Топкапи-сарај]]
[thumb|[Готски столб|Готскиот столб во паркот]]
**Паркот Ѓулхан** (турски:* Gülhane Park*, во превод “*куќа на цвеќето*“) е историски градски парк во кој се наоѓа во областа Еминоину во Истанбул, Турција, во непосредна близина на Топкапи-сарај. Овој парк воедно е и најстариот парк во градот.

Паркот некогаш бил дел од надворешната градина на Топкапи-сарај и претежно се состоел од забел. Дел од паркот за јавноста бил отворен во 1912 година. Во паркот имало отворено неколку кафулиња, ресторани и зоолошка градина. Првата статуа на Ататурк била подигната токму во овој парк во 1926 година.

Паркот бил подлежен на реновирање во последните неколку години. Била отстранета зоолошката градина. Некои од дрвјата во паркот датираат од 1800-тите години. Овде се наоѓа и музејот на историјата, науката и технологијата на исламот, оворен во мај 2008 гоdина од страна на турскиот премиер Реџеп Тајип Ердоган.

## Поврзано

* Османлиска архитектура
* Procession Kiosk
* Министерство за култура на Турција 
* Turkeyinfoguide.com - Ѓулхан парк 

## Наводи

## Литература
* 
* Fanny Davis. *Palace of Topkapi in Istanbul*. 1970. ASIN B000NP64Z2

## Надворешни врски

* Слики од паркот

Ѓ
Ѓ
Беди Ибрахим

**Беди Ибрахим** (турски: *Bedi Ibrahim*; , ) ― македонски вајар, сликар, професор и сценограф.

## Животопис
Ибрахим е роден во Скопје, во 1959 година. Тој е дел од првата генерација вајари, дипломирани во 1985 година на ФЛУ, на одделот за скулптура, во класата на Петар Хаџи Бошков, каде ги завршил и последипломските студии (во 1999 година). Од 2002 година, работи како вонреден професор на вајарскиот оддел на ФЛУ.

## Творештво
Освен со скулптура, Ибрахим се занимава и со сликарство и сценографија. Неговото творештво е исполнето со хуманистичка дарба и со верба во смислата на современото уметничко дејствување, а критиката го оценува како автор кој ја чува ризницата на интеркултурното наследство, облагодарувајќи ја нашата сегашност со минатото.

Ибрахим остварил преку самостојни 20 изложби во Македонија и во странство, а имал и бројни групни учества на месната и меѓународната сцена. Од 1985 до 1990 година бил дел од култната уметничка група „Зеро“ Во 1997 година, тој бил единствениот претставник на Македонија на 5. Истанбулско меѓународно биенале. Во јануари 2010 година, тој имал изложба во галеријата МС во Њујорк, каде изложил триесетина цртежи и слики, изработени во комбинирана техника. На 14 ноември 2014 година, во Домот на културата „Иван Мазов-Климе“ во Кавадарци, била отворена изложба на делата на Ибрахим, во рамките на проектот „*Кич, да!? Сте или не*“.

Како признание на неговото творештво, Ибрахим бил добитник е на три национални и меѓународни награди.

## Наводи

## Надворешни врски
* Список на изложби 

Категорија:Луѓе од Скопје
Категорија:Македонски сликари
Категорија:Македонски вајари
Категорија:Македонски Турци
Категорија:Македонски универзитетски професори
Категорија:Југословенски сликари
Категорија:Југословенски вајари
Категорија:Југословенски Турци
Категорија:Добитници на награди за уметност
Категорија:Апсолвенти на Факултетот за ликовни уметности - Скопје
Категорија:Магистри на Факултетот за ликовни уметности - Скопје
Пурпурни бактерии

[мини|десно|300п|Пурпурни бактерии во горниот дел на [Колона на Виноградски.]]
Под името **пурпурни бактерии** се опфатени сите облигатно или факултативно фототрофни протеобактерии. Тие не образуваат монофилетска група, бидејќи опфатени се претставници од групите алфа-, бета- и гамапротеобактерии. Нивното име потекнува од фотосинтетските пигменти (бактериохлорофил и каротиноиди) кои им даваат на бактериите впечатлива пурпурна боја, обично црвеникава до црвеникаво-кафеава. Во постарата литература, името "пурпурни бактерии" се користи како синоним за сите протеобактерии. Ова денес не е честа појава.

Пурпурните бактерии секогаш вршат аноксигена фотосинтеза (што е различна од оксигената фотосинтеза кај цијанобактериите и растенијата). Најчесто пурпурните бактерии се облигатни анаероби. Тие поседуваат само еден фотосистем. Затоа, на нив им се потребни електрони чиј редокс потенцијал е понизок од тој на водата.

Се разликуваат пурпурни сулфурни бактерии и пурпурни несулфурни бактерии.

## Пурпурни сулфурни бактерии

Оваа група се состои од двете фамилии: *[[Ectothiorhodospiraceae]]* и *[[Chromatiaceae]]*. Тие користат сулфурводород (H2S) и сулфидни јони (S2—) наместо вода како електронски дарители за редукција на CO<sub>2</sub>, што објаснува зошто не се ослободува кислород. При оксидацијата на сулфидот, се формира елементарен сулфур, кој во бактеријата дава сулфурни топчиња. Претставниците од *Ectothiorhodospiraceae* секогаш ги складираат сулфурните топчиња вонклеточно (во периплазмениот простор), додека блискиот род *[[Thiorhodospira]]* интра- и вонклеточно.

Овие бактерии се наоѓаат во води сиромашни со кислород (цели водни тела или езерски слоеви сиромашни со кислород), но и во сулфурните извори. Со оптимални количества на H2S и интензитет на светлина во одредени слоеви на водата, може да настане "цут" на пурпурните бактерии, што подразбира достигнување на најголема клеточна густина во стаништето. Некои видови археи се екстремни халофили и им даваат на езерата впечатлива црвеникава боја.

## Пурпурни несулфурни бактерии

Овие бактерии се физиолошки многу различни. Тие припаѓаат на алфа или бетапротеобактериите и се способни за фотосинтеза, при што неколку соединенија (вклучувајќи и органски) служат како електронски дарители. Овој метаболизам може да се нарече фотохетеротрофија. Некои видови, меѓутоа, се способни да растат и во услови на недостаток од светлина, бидејќи можат да вршат ферментација или респирација. Повеќето пурпурни несулфурни бактерии можат да го врзуваат азотот.

Категорија:Бактерии
Споменик на Републиката (Истанбул)

**Џумхуриет Анити** (турски: *Cumhuriyet Anıtı*; во превод Споменик на Републиката) е споменик којшто се наоѓа на плоштадот Таксим, во Истанбул, Турција. Споменикот е посветен на формирањето на Турската република во 1923 година. Споменикот бил изграден по само две години од прогласување на републиката, со финансиска поддршка од населението на градот на чело со д-р Хаки Шинаси. Архитект на споменикот е италијанскиот скулптур Пјетро Каноника.

Споменикот е висок 11 метри. Во неговата централна страна се прикажани во човечка форма, истакнати претставници и основачи на републиката, како Мустафа Кемал Ататурк, неговиот помошник Исмет Инону и Февзи Чакмак. Споменикот има две страни. На северната страна е претставен Ататурк во раниот период на неговото дејствување, а на другата страна која гледе кон Булевар Истиклал, се претставени исто така Ататурк заедно со неговите соработници кои се облечени во модерна, западноевропска облека. Споменикот ги симболизира улогите на Ататурк, како воен командант и како државник. 
 
Во позадина на Ататурк, се наоѓаат и Михаил Фрунз и Климент Ворошилов. Првиот одиграл важна улога во Октомвриската револуција, а вториот бил маршал во Советскиот Сојуз. Нивната присутност на споменикот ја укажува воената помош која што била дадена од страна на Ленин за време на Турската војна за независност во 1920 година.

Споменикот е еден од најважните во градот и Турција, каде се одржуваат некои церемонии за време на државните празници.

## Наводи

## Наводи
* Mevlüt Çelebi, *Taksim Cumhuriyet Anıtı*, Atatürk Araştırma Merkezi, 2006 Ankara, 1. Edition, ISBN 975-16-1910-6
* Kenthaber.com - ''Taksim Cumhuriyet Anıtı.''  2009. 

## Надворешни врски

Категорија:Споменици во Истанбул
Категорија:Мустафа Кемал Ататурк
Категорија:Бејоглу (Истанбул)
Споменик на слободата (Истанбул)

**Споменикот на слободата** (турски: *Hürriyet Anıtı* или *Abide-i Hürriyet*), е споменик којшто се наоѓа во областа Шишли, Истанбул, Турција. Споменикот бил изграден во чест на војниците кои загинале во бунтот против радикалната власт на исламската Османлиско Царство и уставните реформи по 1839 година познати како Танзимат. Споменикот бил дизајниран од страна на османлискиот архитект Музафер Бег, кој победил на архитектонскиот конкурс. Основата на споменикот, којшто бил изграден во периодот од 1909-1911 година е во форма на триаголник.

.

## Наводи

Категорија:Споменици во Истанбул
Категорија:Шишли (Истанбул)
Музеј Пера

**Музејот Пера** (турски: *Pera Müzesi*) е музеј којшто се наоѓа во Истанбул, Турција.

Музејот бил отворен во 2005 година, а основан од страна на *Фондација Суна и Инан Кирач.* Суна Кирач е ќерка на турскиот магнат Вехби Коч. На местото на денешниот музеј, претходно се наоѓал хотелот Бристол, чија градба била завршена во 1893 година.

## Наводи

## Литература
* Pera Museum (ed.). *Portraits from the Empire*. Pera Museum Publications, 2005. 155 p. ISBN 975-9123-02-9 
* Pera Museum (ed.). *Young Expansion*. Pera Museum Publications, 2005. 163 p. ISBN 975-9123-00-2

## Надворешни врски

* Pera Museum 

Категорија:Бејоглу (Истанбул)
Пера
Категорија:Турска уметност
Банкарска улица (Истанбул)

**Банкарската улица** или **Банкалар џадеси** (турски:*Bankalar Caddesi*), се наоѓа во историската област Галата, денешен Караќој во подрачјето Бејоглу (историска Пера) во Истанбул, Турција. На ова улица се наоѓале голем број на познати банки, финансиски институции и осигурителни компании во времето на Османлиското Царство, вклучувајќи ги и Отоманската Централна банка (се одржа како *Банка-и Османи* во 1856 година, а подоцна и реорганизирана како *Банка-и Османи-и Шахане* во 1863 година  и Отоманската берза од 1866 година.. Банкалар Кадеси продолжува да биде и денеска главната финансиска област во градот.

## Наводи

## Надворешни врски
* Отоманската банка 
* Отоманската банка 
* Отоманската банка 
*  

Категорија:Населби во Истанбул
Категорија:Улици во Истанбул
Категорија:Бејоглу (Истанбул)
Георги Лацабиѕе

thumb|right|450px| Георги Лацабиѕе, 2009
**Георги Ираклиевич Лацабиѕе** (грузиски **გიორგი ირაკლის ძე ლაცაბიძე**), (роден на  во Тбилиси) — грузиски пијанист и композитор.

thumb|250px|left|Тајван, 2010

## Надворешни врски
* Страница за Лацабидзе  
* IMDb -  

Категорија:Родени во 1978 година
Категорија:Грузиски пијанисти
Категорија:Живи луѓе
Список на универзитети во Истанбул

[мини|300px|[Универзитет Богазичи]]
[мини|300px|[Истанбулски универзитет]]

Ова е **список на универзитети и колеџи** во градот Истанбул, Турција.

## Државни универзитети
* Универзитет Богазичи 
* Универзитет Галатасарај
* Истанбулски технички универзитет
* Истанбулски универзитет 
* Универзитет Мармара 
* Универзитет Мимар Синан
* Технички универзитет Јилдиз

## Приватни универзитети
* Универзитет Бахчешехир http://www.bahcesehir.edu.tr 
* Универзитет Бајкент
* Универзитет Догуш
* Универзитет Фатих 
* Универзитет Халич 
* Универзитет Ишик
* Истанбулски Ајдински универзитет http://www.aydin.edu.tr/ 
* Универзитет Билги 
* Istanbul Commerce University 
* Универзитет Култур http://eng.iku.edu.tr  
* Универзитет Кадир Хас 
* Универзитет Коч http://www.ku.edu.tr 
* Универзитет Малтепе 
* Универзитет Медипол
* Универзитет Окан http://www.okan.edu.tr/web/index.php  
* Универзитет Озјегин http://www.ozyegin.edu.tr/  
* Piri Reis Üniversitesi http://www.pirireis.edu.tr/ 
* Универзитет Шабанџи 
* Универзитет Једитепе

## Останати списоци

* Список на училишта во Истанбул
* Список на библиотеки во Истанбул


У
Хотел Пера Палас

**Хотелот Пера Палас** (турски: *Pera Palas Oteli*) е хотел којшто се наоѓа во населбата Тепебаши, во областа Бејоглу, Истанбул, Турција. Хотелот бил изграден во 1892 година, за потребите на патниците од Ориент Експрес и името го добил според местото каде што се наоѓа. Тој е еден од постарите хотели во градот и затоа ја има титулата на “*стар европски хотел во Турција*“.

во хотелот имаат преноќувано голем број на познати кралеви, кралици, државници и уметници од целиот свет, вклучувајќи ги и Мустафа Кемал Ататурк, Агата Кристи, Џорџ V од Англија, Вилхелм II од Германија, Франц Јосиф I, Николај II од Русија итн.

Местоположбата на хотелот во градот зазима значајна улога. Во негова непосредна близина се наоѓа улица Истиклал, плоштад Таксим и некои странски конзули, како на пример англискиот, швердскиот, рускиот, холандскиот итн.

Хотелот во 2006 година бил целосно затворен. Моментално доживува целосна овнова и реставрација, а неговото повторно отворање треба да се случи во април 2010 година.

## Поврзано
* Хотели во Истанбул

## Наводи

## Надворешни врски
* Страница за Турција
* Официјално мрежно место 

Категорија:Турска архитектура
П
Категорија:Згради и градби во Отоманското Царство
Категорија:Бејоглу (Истанбул)
Категорија:Рококо-архитектура во Турција
Универзитет Галатасарај

thumb|300px|Универзитет Галатасарај

**Галатасарајскиот универзитет** или **Универзитет Галатасарај** (турски: *Galatasaray Üniversitesi*)) е државен универзитет кој се наоѓа во Истанбул, Турција. Универзитетот бил основан во 1992 година во присуство на претседателот на Франција, Франсоа Митеран и претседателот на Турција, Тургут Озал. Универзитетот е еден од најважните членови на Галатасарајската заедница, во кои членуваат и Галатасарај Лисеси и Спортскиот клуб Галатасарај. 
 
Галатасарајскиот универзитет е единствениот франкофонски универзитет во Турција. Се состои од пет факултети на којшто се изучуваат економските науки, правните, комуникациските, природните и технолошките науки. Освен тоа, во склопот на универзитетот има и две институции на кој се изучуваат општествените и применети науки. Вкупно, на универзитетот има 200 професори и 2.500 студенти.

Како член на Европската програма за размена на студенти, универзитетот располага со околу 50 т.н. европски студенти. Во меѓувреме, 100 студенти секоја година од универзитетот патуваат во Франција во рамките на оваа програма. Курсевите на универзитетот се одвиваат на три јазици: турски, француски и англиски. Освен фрнцускиот, кој е главен странски јазик, може да се изучува и англискиот јазик. 
 
Универзитетот се наоѓа во Ортаќој, во рамките на Бешикташ на европската страна на Истанбул. Зградата во која се одвива наставата првично била палата, изградена во 1871 година на бреговите. Универзитетот на еден начин е традиционален наследник на Галатасарајското училиште, кое било основано во 1481 година, како едно од најстарите во тогашната Османлиско Царство.

## Поврзано

* Галатасарај Лисеси
* Спортски клуб Галатасарај

## Надворешни врски
* Универзитет Галатасарај 
* International Law and Diplomacy Club 
* ''Euroforum 2009'' 
* Универзитетот на Wikimapia

Категорија:Француско-турски односи
Категорија:Босфор
Категорија:Универзитет Галатасарај
Категорија:Спортски клуб Галатасарај
Оперска куќа Суреја

**Оперската куќа Суреја**, исто така позната и како *Сујерски културен центар* (турски: *Süreyya Operası* или *Süreyya Kultur Merkezi*) е оперска куќа која се наоѓа во Кадиќој, Истанбул, Турција. Објектот бил изграден во 1927 година како прв музички театар на анадолскиот дел од Истанбул. Сепак, главно поради недостиг на соодветни објекти и опрема во театарот, опери никогаш не биле изведувани. Салата првично се користела како кино сала. Во 2007 година, објектот бил реновиран и претворен во оперска куќа.

## Поврзано
* Културен центар Ататурк -

## Наводи

## Надворешни врски
* Официјално мрежно место 

Категорија:Култура на Истанбул
Категорија:Оперски куќи во Турција
Категорија:Музички објекти во Истанбул
Категорија:Градби во Истанбул
Категорија:Архитектура од 20 век
Категорија:Арт деко градби
Категорија:Театри во Истанбул
Категорија:Реконструирани проекти во Истанбул
Категорија:Кадиќој
Културен центар Ататурк

thumb|right|250px
thumb|right|250px

**Културниот центар Ататурк** (турски: *Atatürk Kültür Merkezi*), претставува мултикултурен комплекс којшто се наоѓа на плоштадот Таксим во Истанбул, Турција.

Комплексот се состои во една голема сала со капацитет од 1307 седишта. Објектот служи како театар, оперска куќа, сала за одржување на балет. Освен поголемата, постои и помала сала, со капацитет од 502 седишта. Таа обично служи за одржување на концерти, состаноци, конференции и слично. На влезот во објектот постои отворена изложба.

Центарот е дом на:

* Истанбулскиот државен симфониски оркестар и хор (*İstanbul Devlet Senfoni Orkestrası ve Korosu*),
* Истанбулското здружение за современа народна музика (*İstanbul Devlet Modern Halk Müziği Topluluğu*) и
* Истанбулскиот хор за класична турска музика (*İstanbul Devlet Klasik Türk Müziği Korosu*).

Објектот моментално е во обнова. Тој требаше да биде отворен во 2010 година кога градот беше европски центар на културата, но Културниот центар останува затворен.

## Поврзано
* Список на концертни сали

## Наводи

* MyMerhaba 
* Governmental Press and Information Office 
*   Istanbul European Choir website 

Категорија:Архитектура од 20 век
Категорија:Музички објекти во Истанбул
Категорија:Оперски куќи во Турција
Категорија:Мустафа Кемал Ататурк
Категорија:Бејоглу (Истанбул)
Ивана Младеновска

**Ивана Младеновска** (, ) — македонска сликарка.

## Животопис

Младеновска е родена на 9 април 1986 година во Скопје. Основното образование го завршува во Јурумлери, а во 2004 година завршува во Државното средно училиште „Раде Јовчевски-Корчагин” во Скопје. Високото образование го стекнува на Факултетот за ликовни уметности во Скопје, сликарски отсек во класата на Проф. Вело Ташовски, насока **реставрација и конзервација**, каде во 2008 е прогласена за студент на генерацијата. Живее во скопско Јурумлери. Добитник е на наградата Димитар Кондовски за сликарство на 56. годишна изложба на ДЛУМ за 2009 година.

## Изложби

* 2008 - Белград, СКЦ Нов Белград
* 2004 - Скопје, Дом на АРМ, со арт студио Линеа
* 2006 - Скопје, НУБ „Св. Климент Охридски”, Peace One Day, со арт студио Линеа
* 2006 - Марибор, Македонски културен центар
* 2007 - Струга, Центар за култура „Браќа Миладиновци”
* 2007 - Струга, Ликовен центар „Еурохотел”
* 2007 - Охрид, Ликовен центар „Глигор Прличев”
* 2007 - Белград, Ликовен центар „Петрико”
* 2007 - Струмица, Центар за култура „Антон Панов”
* 2007 - Њујорк, MC Gallery
* 2007 - Њујорк, Ликовен центар „Tazo”
* 2008 - Скопје, Дом на АРМ, ИЛК „Сета таа музика-боја на звукот, звукот на бојата”
* 2008 - Велес, ИЛК „Сета таа музика-боја на звукот, звукот на бојата” 
* 2007 - Белград, со ИЛК „Сета таа музика-звук на бојата, боја на звукот”
* 2007 - Кочани, проследена со групна изложба
* 2007 - Њујорк, со ИЛК „Сета таа музика-звук на бојата, боја на звукот”
* 2008 - Берово, проследена со групна изложба
* 2009 - Скопје,МКЦ
* 2009 - Прилеп, центар за култура „Марко Цепенков“ *„Балканска перцепција на европскиот идентитет“*
## Наводи

Категорија:Македонски сликари
Категорија:Јурумлери
Категорија:Луѓе од Скопје
Категорија:Добитници на награди за уметност
Сапа Инка

**Сапа Инка**, во превод *„единствениот Инка“* или познат и како **апу** (*божество*) или **сапа** (*единствениот*) бил владетелот на Кралството Куско, а подоцна и император на Империјата на Инките. Потеклото на оваа функција се митски и е поврзано со основањето на градот Куско, но историски се верува дека оваа функциија се создала во 1200 година. Оваа функција или титула била наследна, синот го наследува таткото. Имало две познати династии, едната предводена од Ханан, а другата од страна на Хурин. Последниот официјален Сапа Инка бил Атахуалпа, кој бил погубен од страна на Шпанците во 1533.

## Династии
### Династија Хурин

thumb|left|150px|Приказ на Сапа Инките.
Во историјата малку се знае за првата династија Сапа Инки. Нивното владеење започнало со Хурин и опсегот на владеење не се проширил надвор од границите на Кралството Куско. Нивното потекло е тесно сврзано со митското основање на Куско. Династијата била основана од Манко Капак, кој се сметал за син на богот на сонцето и негови наследници се: Синчи Рока, Локе Јупанки, Мајта Капак и Капак Јупанки. Како репутација на Сапа Инките, наредните владетели се именувале како „капак“ или *воен водач* и „синчи“ или *водач*. Како почеток на династијата се смета 1200 година.

### Династија Ханан

Втората династија била основана од Инка Рока, син на Капак Јупанки. По смртта на Капак Јупанки, полубратот на Инка Рока Киспе Јупанки требало да го наследи престолот. Ханан се побунил и наместо него како Сапа Инка бил назначен Инка Рока. Наследници на Инка Рока во рамките на Кралството Куско се: Јахуар Хуакак, Виракоча и Пачакути. Пачакути (1438-1471) бил првиот Сапа Инка кој бил владетел на транзициониот период кога од Кралството Куско се создала Империјата на Инките. Тој бил наследен од: Тупак Инка Јупанки (1471-1493), Хуајна Капак (1493-1527), Нинан Кујочи (?-1527), Хуаскар (1527-1532) и како последен бил Атахуалпа (1532-1533).

Пачакути ја реорганизирал државата на четири покраини, секоја владеена од Апо со неколку слоеви администрација. Нинан Кујочи бил Инка за неколку денови и поради тоа некогаш не се смета за Сапа Инка.

### Марионети Сапа Инки

По освојувањето на Империјата на Инките од страна на Шпанија, имало уште неколку Инки до комплетниот распад на Империјата, тие се сметаат за марионети на шпанските колонисти и тие се: Тупак Хуалпа (1533), Манко Инка Јупанки (1533–1545), Сајри Тупак (1545–1560), Титу Куси (1560–1571) и Тупак Амару.

## Поврзано
* Список на Сапа Инки
* Империја на Инките
* Кралство Куско

Сапа Инки
Категорија:Поранешни монархии во Јужна Америка
Фехим Хусковиќ

**Фехим Хусковиќ** (босански: *Fehim Husković*; Горно Оризари, ) — македонски сликар, графичар и академик од бошњачка народност.

## Животопис
Хусковиќ е роден на 25 мај 1967 година во велешкото село Горно Оризари. Завршил ФЛУ во Скопје, магистрирал графика, а докторирал на Универзитет за ликовни уметности во Софија, Бугарија. Реализирал преку 95 самостојни изложби во Македонија и низ светот, излагал дела на над 700 групни изложби и учествувал на повеќе од 100 Меѓународни колонии и симпозиуми. Добитник е на дваесетина награди во државава и надвор од неа, како и на 9-то ноемвриското признание на Општина Велес. Хусковиќ е добитник на наградата „Никола Мартиновски“ за 2006 што ја доделува Друштвото на ликовните уметници на Македонија.  Д-р Хусковиќ работи како редовен професор на Факултетот за ликовна уметност во Скопје.

## Наводи

Категорија:Луѓе од Горно Оризари (Велешко)
Категорија:Македонски Бошњаци
Категорија:Македонски универзитетски професори
Категорија:Македонски сликари
Категорија:Македонски графичари
Категорија:Југословенски универзитетски професори
Категорија:Југословенски сликари
Категорија:Југословенски графичари
Категорија:Добитници на награди за уметност
Категорија:Апсолвенти на Факултетот за ликовни уметности - Скопје
Категорија:Доктори на Софискиот универзитет
Список на Сапа Инки

Ова е **список на [[Сапа Инки]]**, односно список на императори на Империјата на Инките. 

## Династија Хурин

## Династија Ханан

## Сапа Инки од Вилкабамба

## Поврзано
* Сапа Инка
* Тавантинсују
* Инки
Манко Капак

**Манко Капак**  (кечуански: *Manqo Qhapaq* или *Manku Qhapaq* — *„раскошно основање“*) — легендарен прв Сапа Инка на Кралството Куско и еден од божествата на митологијата на Инките. Постојат неколку верзии за неговата поврзаност со основањето на Куско.

## Легендата Инти
Според овој мит, Мако Капак бил син на богот на сонцето Инти и Мама Квила и брат на Пача Камак. Мако Капак бил прославуван како оган и бог на сонцето. Исто така, Манко Капак и негови пријатели биле испратени на земјата од страна на богот на сонцето и излегле од пештерата во Пакаритамбо носејќи златен предмет наречен *тапак-јаури*. Тие требале да изградат храм на богот на сонцето на местото каде ќе се зарил самиот златен предмет. Местото било во Куско.

## Легендата Виракоча

Според легендата Виракоча, Манко Капак бил син на Виракоча. Тој и неговите браќа Ајар Анка, Ајар Качи и Ајар Учу и неговите сестри Мама Окљо, Мама Хуака и Мама Кура живееле во близина на Куско и тие го обединиле народот со околните народи за да ја освојат долината на Куско. Исто така, во оваа легенда има златен предмет, но за разлика од останатите, во оваа легенда Манко Капак ги убил своите браќа и станал прв Сапа Инка.

## Живот

Манко Капак владеел со Кралството Куско околу 40 години, создавајќи закони и се верува дека го укинал човековото жртвување. Законот забранил женење со своите сестри, но овие закони не биле имплементирани за благородничките семејства и тој се оженил со својата сестра Мама Окљо. Со неа, Манко Капак имал дете по име Синча Рока кој станал нареден Сапа Инка. Манко владеел во периодот кога титулата се нарекувала „капак“ што значи водач на војна, а подоцна се сменила со титулата „Сапа Инка“. Манко Капа владеел до 1230, додека некои тврдат дека тој владеел до 1107.

## Галерија


Податотека:Manku Qhapaq uchuy.png|Приказ од Гваман Пома.
Податотека:Ayarmanco1.JPG|Колонијална слика на Манко.


## Поврзано
* Сапа Инка
* Список на Сапа Инки
* Митологија на Инките
* Империја на Инките
* Кралство Куско

Категорија:Богови на Инките
Категорија:Сончеви богови
Категорија:Родени во непозната година
Синчи Рока

мини|Синчи Рока, Бруклински Музеј
**Синчи Рока**  (кечуански: *Sinchi Roq'a Inka* - *„храбриот љубезен инка“*) бил вториот Сапа Инка на Кралството Куско и член на динстијата Хурин. Тој бил син на Манко Капак и татко на Локе Јупанки и функцијата ја презел во 1230 година, додека некои тврдат дека на престолот бил уште од 1105 година.

Кралството Куско подоцна се преобразило во Тавантинсују под водство на Пачакути. Во една од митовите на Инките, Синчи Рока го предводел народот до градот Куско.

Хроничарот Педро Чеза де Леон вели дека Синчи Рока изградил тераси и во терасите донел плодна земја за потребите на земјоделството. Синчи Рока е познат по приказната за Теуотихи. Теуотихи бил дипломат на Инките и бил испратен до соседното кралство да испрати порака. Сепак, тој бил вратен назад кај Синчи Рока, но обезглавен. Ова било почеток на војна, се одвивала битката на Мауедипи која резултирала со победа на Инките.

## Поврзано
* Сапа Инка
* Список на Сапа Инки
* Империја на Инките
* Кралство Куско

Категорија:Починати во непозната година
Категорија:Родени во непозната година
Локе Јупанки

**Локе Јупанки** или **Љоке Јупанки** (кечуански:*Lloq'e Yupanki Inka*) бил третиот Сапа Инка на Кралството Куско и дел од династијата Хурин кој владеел од 1260 година. Тој бил син на претходниот Сапа Инка Синчи Рока и татко на Мајта Капак. Името на неговата жена често се наведува како Мама Кахуа.

Иако некои историски податоци поврзуваат помали освојувања од негова страна, сепак се тврди дека тој не бил инволвиран во ниту една војна ниту имал буни во неговото кралство. Тој го основал јавниот пазар во Куско и го изградил Аклахуаси. За време на Тавантинсују, оваа институција собирала млади жени од целата империја, од кои некои биле праќани кај владетелот, додека други служеле кон култот на сонцето. Понекогаш, тие била и обични слугинки. Локе Јупанки бил нарекуван „незаборавниот леворачен“, поради неговата грдост.

## Галерија


Податотека:Inca-Lloque-Yupanqui.jpg|Локе Јупанки.


## Поврзано
* Сапа Инка
* Список на Сапа Инки
* Империја на Инките
* Кралство Куско
Мајта Капак

мини|Мајта Капак
**Мајта Капак** (кечуански: *Mayta Qhapaq Inka*) бил четвртиот Сапа Инка на Кралството Куско и член од династијата Хурин кој владеел од 1290 година. Како син на Локе Јупанки, тој бил негов наследник и татко на Капак Јупанки. Името на неговата жена била Мама Танкарити Јачију или *Мама Кука*.

Хрониките го опишуваат него како голем војник кој освоил територии сè до езерото Титикака, Ареквипа и Потоси. Всушност неговото кралство сè уште било околу долината на Куско.

## Поврзано
*  Сапа Инка
*  Список на Сапа Инки
* Империја на Инките
* Кралство Куско

Категорија:Починати во непозната година
Капак Јупанки

мини|Капак Јупанки

**Капак Јупанки** (кечуански: *Qhapaq Yupanki Inka*) бил петтитот Сапа Инка на Кралството Куско и последен крал од династијата Хурин кој владеел од 1320 година. Тој бил син и наследник на Мајта Капак. Неговата жена Мама Куси Хилпај или *Корихилпај* била ќерка на Анта, претходно голем непријател на Инките. Неговиот син, основач на династијата Ханан, бил Инка Рока.

Според легендите, тој бил голем освојувач, хроничарот Хуан де Бетанзос вели дека тој бил првиот Инка кој освоил територија надвор од долината Куско. Тој, исто така, го модернизирал градот Куско.

## Поврзано
* Сапа Инка
* Список на Сапа Инки
* Империја на Инките
* Кралство Куско

Категорија:Родени во непозната година
Технички универзитет (Истанбул)

**Техничкиот универзитет во Истанбул** (ITU, турски: *İstanbul Teknik Üniversitesi*) е меѓународен технички универзитет кој се наоѓа во Истанбул, Турција. Тој е третиот најстар технички универзитет на светот посветен на инженерските и општествените науки. Во Турција е една од најзначајните образовни институции. Унинверзитетот бил основан во 1773 година, во времето на султанот Мустафа III, како *"Mühendishane-i Bahr-i Hümayun*. Во 1795 година, училиштето било проширено.

## Поврзано
* Список на универзитети во Истанбул
* ITUpSAT1

## Наводи

## Надворешни врски

### Official links
* Официјално мрежно место
* ITU Официјално мрежно место, турски
* Библиотека на универзитетот
* Библиотека на универзитетот, турски
* Центар за информации
* Е-центар
* ARI Technopolis
* Центар за сателитска комуникација 
* Компијутерски центар , турски
* IAESTE Турција
* Информациски систем
* ЕУ центар 
* Меѓународна канцеларија
* Двостепени програми
* Научен центар
* Социјален и културен центар 
* Радио , прво универзитетско радио во Турција
* Ариба 
* Фотографии 
* Панорами 
* Академски магазин
 
### Карти
* Маслак Капмус ,  
* Маслак Капмус 

 

Категорија:Шишли (Истанбул)
Категорија:Технички високообразовни установи
Категорија:Инженерски високообразовни установи
Категорија:Истанбулски технички универзитет
Инка Рока

мини|десно|200п|Инка Рока.

**Инка Рока** (кечуански: *Inka Roq'a* - *великодушниот инка*) бил шестиот Сапа Инка на Кралството Куско и прв владетел од династијата Ханан кој владеел од 1350 година . Неговата жена била Мама Мичај, додека негов син бил Јахуар Хуакак.

## Животопис

Негов татко бил Сапа Инка Капак Јупанки, но негов наследник бил Киспе Јупанки. После смртта на Капак Јупанки, династијата Ханан се побунила против припадниците на династијата Хурин и го убиле Киспе Јупанки и му го дале престолот на Инка Рока. Овој пак бил син на Капак Јупанки, но од друга жена, Куси Чимбо. Палатата на Инка тогаш била префлена во горниот дел на Куско или *хурин*.

## Владеење

Според легендите, Инка Рока ги освоил Чанкасите, околен народ, и основал училишта за благородници. Посигурно е дека тој го подобрил системот за наводнување во Куско и околните предели.

## Наводи

## Поврзано
* Сапа Инка
* Список на Сапа Инки
* Империја на Инките
* Кралство Куско
Истанбулски универзитет

**Истанбулскиот универзитет** (турски: *İstanbul Üniversitesi*) се наоѓа во населбата Еминону, во истоимениот град во Турција, во близина на плоштадот Бајазит. Како институција за високо образование под името *Дарулфунун* (Darülfünûn, кое во превод значи *Дом на повеќе науки*) била основана на 23 јули 1846 година. Како претходник на универзитетот се смета дека е медресата која била основана веднаш откако османлискиот султан Мехмед II го зазел Цариград во 1453 година. Во 2003 година, универзитетот прославил 550 години од основањето.

## Историја

Германскиот историчар Ричард Хониг верува дека историјата на медресата која прво еволуирирала како Дарулфунун, а подоцна како Истанбулски универзитет, всушност започнала на 1 март 1321, за време на владеењето на Осман I во Витнија, т.н. *лулка на османлиската држава*.

Првите модерни курсеви по физика биле воведени на 31 декември 1863 година, а на 20 февруари 1870 година, училиштето било преименувано како *Дарулфунун Османи* ( **Отомански Дом на повеќе науки**). Во 1900 година, училиштето било преименувано како *Darülfünûn-u Şahane* (Империски дом на повеќе науки), на кој веќе се изучувале курсеви по математика, литература и теологија. На 20 април, името повторно било преименувано како *İstanbul Darülfünûnu* (Истанбулски дом на повеќе науки), каде по тој период бројот на предметите се зголемиле. Така, се изучувале и медицина, право, применети науки (физика, хемија, математика), литература и теологија.
 
На 1 август 1933 година, İstanbul Darülfünûnu, по реформите на Ататурк, бил преименуван под денешното име.

## Универзитетски кампус

Универзитетот има седумнаесет факултети на пет кампуси, од кој главните се наоѓаат на плоштадот Бајазит, односно на негогашниот Форум на Теодосиј. Универзитетот има персонал од 2.000 професори, и околу 4.000 асистенти и соработници во административната управа. На него студираат околу 60.000 студенти и околу 8.000 постдипломци.

Во неговиот двор се наоѓа Бајазитската кула. Во периодот од 1971-1984 година, универзитетот бил насликан на банкнотата од 500 турски лири.

## Поврзано
* Список на универзитети и колеџи во Истанбул

## Наводи

## Надворешни врски
* Официјално мрежно место  
* Историја на универзитетот (Turkish)
* Istanbul University Faculty of Business Administration 
* Istanbul University Alumni Association of USA 
* Факултет за медицина  
* Медицинска лабораторија 

Категорија:Отоманска архитектура во Турција
Категорија:Истанбулски универзитет
Категорија:Згради и градби илустрирани на турската банкнота
Јавар Вакак

мини|Јавар Вакак
**Јахуар Хуакак** (кечуански: *Yawar Waqaq Inka*) бил седмиот Сапа Инка на Кралството Куско и втор владетел на династијата Ханан кој владеел од 1380 година.. Името на неговата жена било Мама Чикја или Чу-Ја. Неговиот татко бил Инка Рока, додека негов син бил Виракоча.

Неговото име се поврзува со приказна каде се вели дека тој бил киднапиран од страна на Ајармака. Таму бил задржан некое време, но побегнал со помош на месен жител.

За време на неговото владеење, Инките ги вршеле последните напори против Чанкасите. Тој направил малку згради во Куско, дури не направил ни своја палата. Според една хроника, Јахуар Хуакак го напуштил Куско за време на нападот на Чанкасите, но неговиот син Виракоча го спасил градот и го одбранил.

## Наводи

## Поврзано
* Сапа Инка
* Список на Сапа Инки
* Империја на Инките
* Кралство Куско

Категорија:Починати во непозната година
Категорија:Родени во непозната година
Виракоча (Сапа Инка)

мини|Виракоча, Музеј Бруклин
**Виракоча** (кечуански: *Wiraqocha*) бил осмиот Сапа Инка на Кралството Куско и трет владетел од династијата Ханан, кој владеел од 1410 година. Неговиот татко бил Јахуар Хуакак, додека негов син и наследник бил Пачакути. Неговото вистинско име било **Хатун Тупак** или **Рипак**, но бил именуван по богот Виракоча после тврдењата дека имал визии. Името на неговата жена било Мама Руну.

Виракоча бил инволвиран во конечната борба на Инките со Чанкасите. Различни хриники даваат различни податоци за тоа дали бил херој на војната или кукавица. Според едни, таткото на Виракоча го напуштил главниот град Куско кога нападнале Чанкасите, но Виракоча го одбранил градот. Други пак, тврдат дека Виракоча го напуштил градот и неговиот син Пачакути го спасил Куско.

## Поврзано
* Сапа Инка
* Список на Сапа Инки
* Кралство Куско
* Империја на Инките

Категорија:Родени во непозната година
Универзитет Мармара

**Универзитетот Мармара** (турски *Marmara Üniversitesi*) е државен универзитет кој се наоѓа во Истанбул, Турција. Овој универзитет моментално е втората најголема образовна институција во Турција.

Универзитетот бил основан во 1883 година. Под денешното име е од 1982 година. На него се изучува медицина, стоматологија, право, и ликовната уметност. Универзитетот Мармара во моментов има 52.000 студенти, од кои 44.661 се студенти и 7.406 постдипломски студенти. Вкупно 1.354 странски студенти од 73 земји во моментов студираат на оваа институција.

## Поврзано
* Список на универзитети во Турција

## Надворешни врски

* Официјално мрежно место (англиски)
* Факултет за инженерство (англиски) 
* Економски клуб (турски) 
* E-кампус (турски) 

Категорија:Универзитет Мармара
Универзитет за ликовни уметности Мимар Синан

thumb|400px|Мермерен ѕид на влезот на Универзитетот

**Универзитетот за ликовни уметности Мимар Синан** (турски: *Mimar Sinan Güzel Sanatlar Üniversitesi*) е турски државен универзитет посветен на високото образование за ликовна уметност. Тој се наоѓа во населбата Финдикли, во Истанбул, Турција.

Универзитетот бил отворен на 1 јануари 1882 година како "*школа за ликовна уметност*" ( "Mekteb-Sanayi з-з-Nefise i Şâhâne" или едноставно "Sanayi-i Nefise Mektebi") од страна на познатиот турски сликар Осман Хамди Бег. Во 1928 година името на училиштето било преименувано во "*Академија за ликовни уметности*" (Güzel Sanatlar Akademis), како и во 1982 година, кога го добило денешното име, кое е посветено на големиот османлиски архитект Мимар Синан.

На универзитетот се изучува:

* Факултет за природни науки и книжевност (археологија, педагогија, физика, статистика, математика, историја на уметност, социологија, историја, турски филологија и литература)
* Факултет за ликовни уметности (фотографија, традиционален турски ракотворби, графички дизајн, скулптурата, сликарството, дизајн на сцена и сценска облека, уметничка керамика и стаклена уметност, филм и телевизија, дизајн на текстил и моден дизајн, книговезка, калиграфија)
* Факултет за архитектура (индустриски дизајн, внатрешна декорација, архитектура, урбанизам и регионално планирање)
* Државен конзерваториум (музика, музикологија, изведувачки уметности)
* Стручни предмети (текстилен дизајн, архитектурна реставрација)
* Институт за природни науки
* Институт за општествени науки
* Школа за информатика

## Поврзано
* Список на универзитети во Турција

## Надворешни врски
* Официјално мрежно место  

Категорија:Бејоглу (Истанбул)
Категорија:Босфор
Категорија:Универзитет Мимар Синан
Тупак Инка Јупанки

**Тупак Инка Јупанки** () бил десеттиот Сапа Инка на Империјата на Инките и петтиот владетел на династијата Ханан. Негов татко бил Пачакути и негов син бил Хуајна Капак, негов наследник.

## Опис

Неговиот син го назначил него како командант на армијата во 1463 година. Тој го проширил кралството во денешен Еквадор и го развил градот Кито со архитекти од Куско. За време на тој периот, неговиот татко ја реорганизирал Империјата. По смртта на неговиот татко, тој станал Сапа Инка во 1471 година и владеел сè до неговата смрт во 1493 година. Тој ја освоил територијата Чимор, најголем непријател на Инките.

## Тихоокеанска експедиција
### Легенда

Според преданијата, Тупак Јупанки имал десетмесечно патување низ Тихиот Океан во 1480 година, кога ги посетил островите, според тогашните имиња, „Нина Чумпи“ или *Огнени Острови* и „Нахуа Чумпи“ или *Надворешни Острови*. Патувањето е споменато во книгата „Историја на Инките“ од Педро Сармиенто де Гамбоа во 1572 година.

### Анализи

Голем број на истражувачи веруваат дека патувањето не се случило. Според нив, споменатите острови се Галапагоските Острови, но и Велигденскиот Остров.

## Наводи

## Поврзано
* Сапа Инка
* Список на Сапа Инки
* Империја на Инките

Категорија:Родени во непозната година
Категорија:Починати во 1493 година
Партија за европска иднина

**Партијата за европска иднина** (**ПЕИ**) — македонска политичка партија на политичкиот центар, формирана во Скопје на 16 април 2006 година. На парламентарните избори одржани во 2006 година освоила едно пратеничко место во Собранието на Македонија. Учествува во составот на Владата на Македонија, заедно со ВМРО - ДПМНЕ, ДПА, ЛП, СПМ, НСДП и ДОМ. Водач на ПЕИ е Фијат Цановски.

## Наводи

## Надворешни врски
* Официјално мрежно место 
* Статутот на партијата 


Категорија:Појавено во 2006 година во Македонија
Вајна Капак

**Хуајна Капак** (кечуански: *Wayna Qhapaq*) бил единаесеттиот Сапа Инка на Империјата на Инките и шести владетел од династијата Ханан. Тој бил наследник на Тупак Инка Јупанки. Неговата жена и сестра била Која Кусиримај. Со неа немал машко дете, но тој имал над 50 деца со други жени, меѓу кои Нинан Кујочи, Хуаскар, Атахуалпа, Тупак Хуалпа, Манко Инка Јупанки, генералот Аток, Павлу Инка и Киспе Сиса. Скоро сите негови деца од овие наведениве, биле наследници или видни личности.

Тој ја проширил Империјата на денешни Чиле и Аргентина,  и се борел за територии во Еквадор и Колумбија. Хуајна Капак умрел во 1527 година за време на битките во Кито. Заедно со него умрел и неговиот син Нинан Кујочи.
thumb|лево|Хуајна Капак според Пома де Ајала.
Пред неговата смрт, тој ја поделил империјата на неговиот омилен син Атахуалпа и на неговиот лигитимен наследник Хуаскар. Оваа поделба значела и ослабување на Империјата и подоцна тотален колапс.

## Поврзано
* Сапа Инка
* Список на Сапа Инки
* Империја на Инките

Категорија:Родени во 1464 година
Категорија:Починати во 1527 година